་གཤེགས་པ་ཐམས་ཅད་ལ་བདག་ཉིད་འབུལ་ལོ། །ཞེས་བརྗོད་པས་ཕྱག་བྱ་ཞིང་བདག་ཕུལ་ནས། རྡོ་རྗེ་ཐལ་མོ་མེ་ཏོག་དང་བཅས་པས་སེམས་ཅན་ཇི་སྙེད་པ་རྣམས་སེམས་ཅན་དུ་བསྡུས་པས་བསྡུ་བ་སྒོ་ང་ལས་སྐྱེས་
པའམ། མངལ་ལས་སྐྱེས་པའམ། རྫུས་ཏེ་སྐྱེས་པའམ། དྲོད་གཤེར་ལས་སྐྱེས་པའམ། གཟུགས་ཅན་རྣམས་སམ། གཟུགས་མེད་པ་ཅན་རྣམས་སམ། འདུ་ཤེས་ཅན་རྣམས་སམ། འདུ་ཤེས་མེད་པ་ཅན་རྣམས་
སམ། སེམས་ཅན་དེ་དག་ཐམས་ཅད་ཀྱང་ཕྱག་རྒྱ་ཆེན་པོའི་གོ་འཕང་ལ་དགོད་པར་བྱའོ། །ཞེས་བརྗོད་དེ། མེ་ཏོག་ནམ་མཁའ་ལ་དོར་བས་སེམས་བསྐྱེད་ནས། ཕྱེད་སྐྱིལ་གྱིས་གནས་པའི་རང་གི་མིག་གཡས་པ་མ་ལས་ཉི་
མ། གཡོན་པ་ཊ་ལས་ཟླ་བ། མིག་འབྲས་སོ་སོའི་ཡི་གེ་ལས་སོ་སོའི་ཕྱག་མཚན་གྱིས་མཚན་པར་བལྟས་ནས། སོ་སོའི་ལྟ་བས་རང་རང་གི་ཕྲིན་ལས་རྣམས་བསྒྲུབ་པར་བསམ། མི་གཡོ་བ་དང༌། དབྱུག་སྔོན་ཅན་
385

ཀྱེ་རྡོར་ཆོས་སྐོར་
དང༌། གར་གཡོག་པ་རྣམས་ཀྱིས་མིག་འབྲས་ཀྱང་ཧཱུྃ་ལས་ཁྲོ་བོའི་རྡོ་རྗེར་བསྐྱེད་ལ་འབར་བའི་ལྟ་བས་བལྟ་ཞིང་ཐམས་ཅད་ཀྱི། ཨྃ་ཀྲོ་ངྷ་ཌི་ངྷི་ཧྲི ཞེས་པས་གཡས་སྐོར་དུ་བལྟ་བས་མིག་འབྲས་རྣམས་ལས་འོད་ཟེར་འཇིགས་
པའི་མེ་ལྟར་འབར་བ་བྱུང་ནས། རང་རང་གི་ཕྲིན་ལས་ལ་གེགས་བྱེད་པ་ཐམས་ཅད་ཚར་བཅད། གཡོན་སྐོར་དུ་བལྟས་པས་དེ་དག་སོས་པར་བསམ་མོ། །དེ་ནས་རྡོ་རྗེའི་འགྲོས་བཞིས་དཀྱིལ་འཁོར་གྱི་གནས་ལ་བསྐོར་བ་བྱ་
སྟེ། རང་གི་རྐང་མཐིལ་དུ་ཧཱུྃ་ལས་བྱུང་བའི་རྡོ་རྗེ་རྩེ་གཅིག་པར་བསམས་སྟེ། ཨྃ་ཨེ་ཀ་སུ་ཙི་བཛྲ་པ་ཏ་བཛྲ་མ་ཧཱ་ཀྲོ་དྷ་བྷཉྩ་བྷཉྫ་སརྦ་དུཉྩན་ཨ་སུ་ར་ཧཱུྃ་ཕཊ། ཅེས་དང༌། དེ་བཞིན་དུ་རྐང་མཐིལ་དུ་རྩེ་གསུམ་པ་བསམས་
ཏེ། ཨྃ་ཏྲི་པུ་ཙི་ཀ་སོགས་དང༌། རྩེ་ལྔ་པ་བསམས་ནས། ཨོཾ་པཉྩ་པུ་ཙི་ཀ་སོགས་དང་ཨཿལས་བྱུང་བའི་སྣ་ཚོགས་རྡོ་རྗེར་བསམས་ནས། ཨྃ་བི་ཤྭ་བཛྲ་སཏྭ་སོགས་བརྗོད་དེ། འགྲོས་རེས་ལན་རེ་རེ་བསྐོར་ནས་རང་གི་གདན་
ལ་འདུག་པར་བྱའོ། །གཉིས་པ་དངོས་གཞི་ལ་དྲུག་ལས། དང་པོ་ཏིང་ངེ་འཛིན་གྱི་དཀྱིལ་འཁོར་མཆོད་པ་རྒྱས་པས་ཚིམ་པར་བྱ་བ་ནི། ཐམས་ཅད་རིམ་པ་གཉིས་ཀྱི་རྣལ་འབྱོར་བསྒོམ་ཞིང་བཟླས་པ་བྱའོ། །དེ་ནས་རྟེན་དང་
བརྟེན་པ་རྣམས་ཕྱག་མཚན་རྣམས་སུ་བསྡུ་བར་བྱ་སྟེ། གུར་འགྲེལ་ལས། དེ་ལ་གཡས་ཀྱི་ཐོད་པ་རྣམས་ཉེ་བར་བསྡུས་པ་ནི་རྡོ་རྗེའོ། །ཕྱག་གཡོན་པའི་ཐོད་པ་རྣམས་ཉེ་བར་བསྡུས་པ་ནི་ཐོད་པ་དང་ཁ་ཊཱཾ་གའོ། །ཞེས་
386

2
བཅུ་གསུམ་
།དང༌། དེའང་ཁང་བུ་བརྩེགས་པ་རྣམས་ནི་འཁོར་ལོ་ལའོ། །དཔྱིད་ལ་སོགས་པའི་ཐོད་པ་རྣམས་ནི་རིན་པོ་ཆེའོ། །ཌ་ལ་སོགས་པའི་ཐོད་པ་རྣམས་ནི་ཁང་བུ་བརྩེགས་པའོ། །ཞལ་རྣམས་ནི་ཞལ
ལའོ། །ཕྱག་རྣམས་ནི་ཕྱག་ལའོ། །ཞབས་རྣམས་ནི་ཞབས་ལའོ། །གླང་པོ་ཆེ་ལ་སོགས་པའི་ཐོད་པ་རྣམས་ནི་བཅོས་མའི་རྡོ་རྗེ་ལའོ། །དེ་བཞིན་དུ་རྨ་བྱ་ལ་སོགས་པའི་ཐོད་པ་རྣམས་ནི་པདྨ་ལའོ། །ཀླུ་ཀར་ཀོ་ཏ་ལ་སོགས་པའི་
ཐོད་པ་རྣམས་ནི་རལ་གྲི་ལའོ། །དེ་བཞིན་དུ་གཡོན་པའི་མཚན་མ་རྣམས་ནི། ཁ་ཊཱཾ་ག་དང༌། ཐོད་པ་ལ་བསྡུའོ། །ཞེས་ཕྱག་ལ་སོགས་པ་ཇི་ལྟར་བསྡུས་པ་དེ་བཞིན་དུ། མ་མོ་ལ་སོགས་པའི་དཀྱིལ་འཁོར་རྣམས་ཀྱང་བསྡུ་བར་
བྱ་སྟེ། དེ་ལ་གཽ་རཱི་ལ་སོགས་པ་བསྡུས་པ་ནི། མཱ་མ་ཀཱིའོ། །ཀམ་པ་ལ་སོགས་པ་བསྡུས་པ་ནི། སངས་རྒྱས་སྤྱན་ནོ། །ཕྱག་ན་པདྨ་ཅན་ལ་སོགས་པ་ནི། གོས་དཀར་མོའོ། །ཕྱག་ན་ཉི་མ་ཅན་དང་སྒོ་ལྕགས་མ་ལ་སོགས་པ་
བསྡུས་པ་ནི། སྒྲོལ་མའོ། །ཁྲོ་བོ་རྣམས་དང་སྒོ་སྐྱོང་རྣམས་བསྡུས་པ་ནི་ཁྲོ་བོ་མི་གཡཽ་བའོ། །ཞེས་བཤད་པ་ལྟར་བསྡུས་ནས་རང་ཕྱག་གཉིས་པའི་ང་རྒྱལ་གྱིས་མདུན་བསྐྱེད་ཀྱི་དཀྱིལ་འཁོར་རམ། མཎྜལ་ཚུལ་བཞིན་དུ་
བསྒྲུབས་ཏེ། ཕྱི་ནང་ཡིད་ལས་བྱུང་བའི་མཆོད་པ་དང་བསྟོད་པ་རྣམས་བྱའོ། །གཉིས་པ་སྙིང་གར་ཡེ་ཤེས་ཀྱི་ལྷ་བདུད་རྩི་མྱང་བས་ཚིམ་པར་བྱ་བ་ནི། བདུད་རྩི་ཆོ་ག་བཞིན་དུ་བྱིན་གྱིས་བརླབས་ནས། ལྕེ་ལ་རེག་པས་ལུས་ཀྱི་
387

ལྷ་རྣམས་མཉེས་པར་བསམ་མོ། །གསུམ་པ་འབྱུང་པོའི་ཚོགས་གཏོར་མས་ཚིམ་པར་བྱ་བ་ནི། འཇིག་རྟེན་དང་འཇིག་རྟེན་ལས་འདས་པའི་ཁྲོ་བོ་རྣམས་ལ་དཀུ་བག་ཅན་གྱི་གཏོར་མ་ཆོ་ག་བཞིན་དུ་དབུལ་བར་བྱའོ། །བཞི་པ་དམ་
ཚིག་ཐོབ་པའི་རྣལ་འབྱོར་པ་རྣམས་ཁ་ཟས་ཀྱི་ཚིམ་པར་བྱ་བ་ནི། དགེ་སློང་རྡོ་རྗེ་འཛིན་པ་ལ་སོགས་པ་ཡིན་ན། དེ་དག་གི་བསླབ་བྱ་དང་མི་འགལ་བའི་ཚོགས་ཀྱི་འཁོར་ལོ་གཞུང་བཞིན་དུ་བྱའོ། །ལྔ་པ་ཕྱི་ནང་གི་མཁའ་འགྲོ་གླུ་
གར་གྱིས་ཚིམ་པར་བྱ་བ་ནི། རོལ་མོ་འཛིན་པ་རྣམས་ཀྱིས་ཊ་ཀི་ཧཱུྃ་ཛཿཛཿཛཿཞེས་བརྗོད་ཅིང་རོལ་མོའི་སྒྲ་ལའང་དེ་ལྟར་བྱུང་བར་བྱས་པ་དང༌། མི་གཡོ་བ་ལངས་ནས་རོལ་མོའི་འགྲོས་དང་བཅས་པས་དཀྱིལ་འཁོར་པ་ལ་བསྐོར་
བ་བྱ་སྟེ། ཤར་ཕྱོགས་ནས་ཞུགས་ནས་གཙོ་བོའི་དྲུང་དུ་སོང་སྟེ། ཉིད་ཀྱི་དམ་ཚིག་ཅི་ཞིག་ལགས། །ཞེས་དྲི། རྡོ་རྗེ་ཙོན་གྱིས། ངའི་དམ་ཚིག་ཧཱུྃ་ཡིན་ནོ། །ཞེས་ལན་བཏབ། དེ་བཞིན་མི་གཡོ་བས། ཐུབ་པ་ཆེན་པོའི་གཞུ་ཚོ
ཅན་ཡིན། །རྡོ་རྗེ་ཅན་གྱིས། ང་མིང་སྙིང་རྗེའི་སྟོབས་དང་ལྡན། །མི་གཡོ་བས། བཅོམ་པ་བདག་སྟོབས་མིན་ནམ་ཅི། །དེ་ནས་རྟག་པའི་དྲུང་དུ་སཽང་ནས། ཉིད་ཀྱི་དམ་ཚིག་ཅི་ཞིག་ལགས། །རྟག་པས། ང་ཡི་དམ་ཚིག་ཨཽ་
ཡིན་ནོ། །མི་གཡོ་བས། ཁྱོད་ནི་ཚངས་པ་ཐུབ་པ་རྣམས། །རྟག་པས། ང་མིང་རྣམ་པར་སྣང་མཛད་དཔལ། །མི་གཡོ་བས། ཁྱོད་ནི་མེ་བཅོམ་འདོད་པ་བྲལ། རྡོ་རྗེ་ཉི་མའི་དྲུང་དུ་སོང་ནས། ཉིད་ཀྱི་དམ་ཚིག་ཅི་ཞིག་

བཅུ་བཞི་
আ
།ལགས། །ཉི་མས། ང་ཡི་དམ་ཚིག་ཏཱཾ་ཡིན་ནོ། །མི་གཡོ་བས། ཁྱོད་ནི་གདུགས་ཏེ་ཚ་བ་འཕྲོག །ཉི་མས་ང་མིང་རྡོ་རྗེ་ཉི་མ་དཔལ། །མི་གཡོ་བས། གདུགས་ཀྱི་རྣམ་དཔྱད་ཅི་ལྟར་མིན། །པདྨ་
གར་དབང་གི་དྲུང་དུ་སོང་ནས། ཉིད་ཀྱི་དམ་ཚིག་ཅི་ཞིག་ལགས། །གར་དབང་གིས། ང་ཡི་དམ་ཚིག་ཨ་ཡིན་ནོ། །མི་གཡོ་བས། མངའ་བདག་མཁའ་ལྡིང་མཁྱེན་ནམ་ཅི། གར་དབང་གིས། ང་མིང་པདྨ་གར་དབང་
དཔལ། །མི་གཡོ་བས། ཁྱོད་ནི་གར་མཁན་ཉེར་བཤད་མཁན། །རྟ་མཆོག་གི་དྲུང་དུ་སོང་ནས། ཁྱོད་ཀྱི་དམ་ཚིག་ཅི་ཞིག་ལགས། །རྟ་མཆོག་གིས། ང་ཡི་དམ་ཚིག་ཁཾ་ཡིན་ནོ། །མི་གཡོ་བས། ཁྱོད་ནི་མཁའ་སྟོང་རང་
བཞིན་ནོ། །རྟ་མཆོག་གིས། ང་མིང་རྡོ་རྗེ་མགྱོགས་འགྲོ་དཔལ། །མི་གཡོ་བས། རྟ་ཁྱོད་སྡོན་དུ་འགྲོ་བའོ། །མཱ་མ་ཀཱིའི་དྲུང་དུ་སོང་ནས། ཉིད་ཀྱི་དམ་ཚིག་ཅི་ཞིག་ལགས། །ང་མིང་དམ་ཚིག་སྙིང་རྗེ་ཆེ། །མི་གཡོ་
བས། ཨེ་མ་ཆང་འཚོང་མཛེས་མ་ཁྱོད། །མཱ་མ་ཀཱིས། མི་གཡོ་བདག་མིང་མཱ་མ་ཀཱི། །མི་གཡོ་བས། ཞང་པོའི་གྲོང་ཁྱེར་འཛིན་ནམ་ཅི། །གོས་དཀར་མོའི་དྲུང་དུ་སོང་ནས། ཉིད་ཀྱི་དམ་ཚིག་ཅི་ཞིག་ལགས། །གོས་དཀར་
མོས། ང་ཡི་དམ་ཚིག་འདོད་ཆགས་ཆེ། །མི་གཡོ་བས། སྨད་འཚོང་མ་ལ་སྨྲར་ཅི་ཡོད། །གོས་དཀར་མོས། བདག་མིང་ལྷ་མོ་གོས་དཀར་མོ། །མི་གཡོ་བས། ཇི་ལྟར་དྲི་མ་དཀར་བ་ཡིན། །སྒྲོལ་མའི་དྲུང་དུ་སོང་
389

ཀྱེ་རྡོར་ཆོས་སྐོར་
ནས། ཉིད་ཀྱི་དམ་ཚིག་ཅི་ཞིག་ལགས། སྒྲོལ་མས། ང་ཡི་དམ་ཚིག་དབང་བྱེད་ཆེ། །མི་གཡོ་བས། བཙུན་མོའི་ཕོ་ཉ་ཡིན་ནམ་ཅི། །སྒྲོལ་མས། བདག་མིང་མིག་གཡོན་སྒྲོལ་མའོ། །མི་གཡོ་བས། སྒྲོལ་མའི་མིང་ནི་
བཅོམ་པ་ཡིན། །སྤྱན་མའི་དྲུང་དུ་སོང་ནས། ཁྱོད་ཀྱི་དམ་ཚིག་ཅི་ཞིག་ལགས། ང་ཡི་དམ་ཚིག་ཞི་བ་ཉིད། །མི་གཡོ་བས། བུད་མེད་གཡོ་སྒྱུ་འཛིན་ནམ་ཅི། །སྤྱན་མས། བདག་མིང་ལྷ་མོ་སྤྱན་མའོ། །མི་གཡོ་
བས། སྤྱན་མ་ན་ནི་གཡོ་དང་བཅས། །དེ་ནས་རིགས་ལྔ་ཡུམ་བཞི་ཐམས་ཅད་ཀྱིས། མི་གཡོ་བདག་ནི་ནོར་དཔལ་ལྡན། །ཞེས་བཀའ་སྩལ་པ་དང༌། མི་གཡོ་བས། དེ་ལྟར་ངོ་ཚ་མེད་པས་ལེགས། །ངོ་ཚ་མེད་པས་སངས་
རྒྱས་མིན། །མཐོང་དང་མི་མཐོང་མྱུར་དུ་སྨྲོས། །རྡོ་རྗེ་སེམས་དཔའ་ཞེ་སྡང་ཆེ། །ཐུབ་པ་རྣམ་པར་སྣང་མཛད་རྨོངས། །འདོད་ལ་ཞེན་པ་འཇིག་རྟེན་བདག །སེར་སྣ་རྡོ་རྗེ་སྣང་བྱེད་དོ། །དོན་ཡོད་སྐྱོན་ནི་ཐམས་ཅད་བྱེད། །
འདྲེན་པ་ལྔ་ནི་སྐྱོན་ལྡན་ནོ། །སྒོང་སྐྱེས་མངལ་ནས་སྐྱེས་པའམ། །དྲོད་གཤེར་ལས་སྐྱེས་མཐའ་འཁོབ་ཡིན། །གཟུགས་ཅན་དང་ནི་གཟུགས་མེད་དམ། །བརྫུས་ནས་སྐྱེས་པ་ཉིད་དང་ནི། །ཐམས་ཅད་སངས་རྒྱས་བྱའོ་ཞེས། །
ཁྱོད་ཀྱིས་དང་པོར་གསུངས་པ་ཉིད། །ཁྱོད་ནི་སངས་རྒྱས་གྱུར་ན་ནི། །དེ་རྣམས་ཇི་ལྟར་རྒྱལ་མ་མཛད། །དེ་ཕྱིར་ཉིད་ནས་བརྫུན་གསུང་བས། །མངའ་བདག་ཇི་ལྟར་འདི་མ་གསུང་། །སེམས་ཅན་བསླུས་ནས་ཁྱོད་ཀྱི་གང༌། །
390

আ །སངས་རྒྱས་ཉིད་དེ་ངོ་མཚར་རྨད། །ཞེས་བརྗོད་པས། སངས་རྒྱས་རྣམས་ཀྱི་ཐུགས་རྗེས་ལས་བསྐུལ་བ་དང༌། དེ་རྣམས་ཀྱི་རང་རང་གི་དམ་ཚིག་རྣམས་གླུར་བླང་བར་བྱ་སྟེ། རྡོ་རྗེ་ཅན་
གྱིས། སེམས་དཔའ་མེད་ཅིང་སྒོམ་པ་མེད། །སྔགས་མེད་ལྷ་ཡང་མེད་པ་སྟེ། །སེམས་ཀྱི་རྡོ་རྗེ་ལས་བྱུང་བ། །འདི་ནི་བྱང་ཆུབ་རིམ་བསྟན་པའོ། །ཞེས་དང༌། ཨོཾ་ཨཱཿཧཱུྃ་ཧཱུྃ། ཞེས་གླུར་བླང་ངོ་། །རྟག་པས། བསོད་
ནམས་མེད་ཅིང་སྡིག་པ་མེད། །བྱང་ཆུབ་མེད་ཅིང་སངས་རྒྱས་མེད། །ཡེ་ཤེས་ལྔ་ཡི་སྦྱོར་བ་ཡིས། །བྱང་ཆུབ་སེམས་དཔའ་འདི་བསྟན་པའོ། །ཨོཾ་ཨཱཿཨོཾ་ཧཱུྃ། ཞེས་བརྗོད། རྡོ་རྗེ་ཉི་མས། སྔགས་མེད་བཟླས་པའང་ཡོད་མ་
》ཡིན། །འགྲོ་བ་གསུམ་པོ་ཐམས་ཅད་མེད། །ཆོས་ཀྱི་དབྱིངས་ཀྱི་རང་བཞིན་གྱིས། །སྒོམ་པ་དང་ནི་སྒོམ་པ་མེད། །ཨོཾ་ཨཱཿཏཱཾ་ཧཱུྃ་ཞེས་བརྗོད། པདྨ་གར་དབང་གིས། ཀུན་རྫོབ་འཇིག་རྟེན་པའང་ཡོད། །དཔྱད་ན་གང་དུ་འཇིག་ཆོ
རྟེན་པ། །རྟག་ཏུ་འཇིག་རྟེན་པ་ཉིད་འཁོར། །འདི་ནི་བྱང་ཆུབ་རིམ་བསྟན་པའོ། །ཨོཾ་ཨཱཿཨཱཿཧཱུྃ་ཞེས་བརྗོད། རྟ་མཆོག་གིས། མ་སྐྱེས་པ་དང་མི་དམིགས་པ། །མི་ཕྱེད་ནམ་མཁའ་ལྟ་བུ་སྟེ། །ཟབ་ཅིང་ཞི་བའི་རང་བཞིན་
གྱི། །འདི་ནི་བྱང་ཆུབ་རིམ་བསྟན་པའོ། །ཨོཾ་ཨཱཿཁཾ་ཧཱུྃ། ཞེས་བརྗོད། མཱ་མ་ཀཱིས། སྟོང་ཉྀད་དྲི་མ་མེད་པའི་གནས། །རྨི་ལམ་སྒྱུ་མའི་རང་བཞིན་ཉིད། །ཇི་སྲིད་མ་ཞིག་བར་དུ་ནི། །སེམས་ཀྱི་རང་བཞིན་བསྒོམ་པར་

བགྱི། །ཨོཾ་ཨཱཿམཾ་ཧཱུྃ་ཞེས་བརྗོད། གོས་དཀར་མོས། སྔགས་དང་ཡི་གེ་རྣམ་པར་སྤངས། །དེ་ནི་སེམས་མེད་ཐིག་ལེ་མེད། །འདི་ནི་དམ་པའི་བདེ་ཆེན་ཏེ། །འབྲི་བ་མེད་ཅིང་གང་བ་མེད། །ཨོཾ་ཨཱཿཔཾ་ཧཱུྃ་ཞེས་བརྗོད། སྒྲོལ་
མས། གཟུགས་ཅན་རང་བཞིན་ཇི་ལྟ་བ། །དེ་ལྟར་དངོས་པོ་བསྒོམ་པར་བྱ། །སྟོང་ཉིད་དྲི་མེད་མཆོག་གི་གནས། །དེ་ནི་བསོད་ནམས་སྡིག་པ་མེད། །ཨོཾ་ཨཱཿཏཾ་ཧཱུྃ་ཞེས་བརྗོད། །སྤྱན་མས། སྲིད་མེད་མྱ་ངན་འདས་པ་
མེད། །འདི་ནི་བདེ་ཆེན་རྡོ་རྗེ་སྟེ། །གང་ཞིག་ཡིད་ཀྱིས་བསྒོམ་པ་བསྒོམ། །དེས་ནི་མཆོག་གི་འབྲས་བུ་མེད། །ཨོཾ་ཨཱཿལཾ་ཧཱུྃ་ཞེས་བརྗོད་དོ། །དེ་ནས་འཁོར་ཐམས་ཅད་ཀྱིས། ཇི་ལྟར་ཆུ་ནང་ཟླ་བ་དེ། །བདེན་མིན་བརྫུན་
པའང་མིན་པ་ལྟར། །ཇི་ལྟར་དཀྱིལ་འཁོར་འཁོར་ལོ་འདི། །ལུས་ཀྱི་རང་བཞིན་རྙོག་པ་མེད། ཞེས་གླུ་བླང་ཞིང་རང་གིས། ལྷག་པའི་ལྷ་ཡི་སྙིང་པོ་བརྗོད། དེ་ནས་ཐམས་ཅད་ཀྱིས། ཀཽ་ལ་ཨི་རི་ལ་སོགས་པ་རྡོ་རྗེའི་གླུ་བླང་ཚི་
ཞིང༌། རོལ་མོ་སྣ་ཚོགས་པའི་སྒྲ་དང་བཅས་པས་གར་བྱས་པའི་མཐར། མི་གཡོ་བས་ཐོག་དྲངས་པའི་འཁོར་རྣམས་ཀྱིས་ཆུ་བཞི་སྔོན་དུ་འགྲོ་བའི་ཉེར་སྤྱོད་ལྔ་དང༌། རོལ་མོ་རྣམས་ཀྱིས་མཆོད་ནས། རྒྱུད་ལས་གསུངས་པའི་
བསྟོད་པས་ཡང་དག་པར་བསྟོད་དོ། །ཐམས་ཅད་ཅི་ལྟར་རིགས་པའི་རྡོ་རྗེའི་འགྲོས་ཀྱིས་ཆས་འཇུག་ཁང་པར་སོང་ནས། རྒྱན་རྣམས་དགྲོལ་བ་ལ་སོགས་པ་བྱའོ། །དྲུག་པ་ཚིམ་པ་དྲུག་པ་དངོས་བྱ་བ་ནི། ཕོ་ཉའི་ལམ་བསྒོམ་
ཀྱེ་རྡོར་ཆོས་སྐོར་

2 আ །ཞིང་རླུང་ལ་དབང་ཐོབ་པ་ཡིན་ན་དངོས་སུ་བྱ། མིན་ན་སྙིང་གར་བདུད་རྩི་བྱུག གཉིས་པ་རྗེས་ཀྱི་ཆོ་ག་ལ་དྲུག ཕྱི་རོལ་གྱི་འབྱུང་པོ་ལ་ཕྲིན་ལས་གཞོལ་བའི་ཕྱིར། ལྷག་མའི་གཏོར་མ་སྦྱིན་པ་
དང༌། ཡེ་ཤེས་ཀྱི་མཁའ་འགྲོ་མ་བསྡུས་ཏེ། དག་ཅིང་བཀྲ་ཤིས་པར་བྱ་བ་དང༌། ཆོ་ག་ལྷག་ཆད་ཁ་སྐོང་བའི་ཡི་གེ་བརྒྱ་པ་བརྗོད་པ་དང༌། ལས་བསགས་པ་འབྲས་བུ་དང་ལྡན་པའི་ཕྱིར། སྨོན་ལམ་བཏབ་པ་དང༌། མདུན་
བསྐྱེད་ཀྱི་མགྲོན་གཤེགས་སུ་གསོལ་ཏེ། གཏོར་མ་བཏང་བ་དང༌། བསྲུང་བ་བྱས་ཏེ་ལས་ཀྱི་རྗེས་མི་མངོན་པར་བྱ་སྟེ། དེ་དག་ཀྱང་ཚོགས་ཀྱི་འཁོར་ལོའི་གཞུང་བཞིན་བྱའོ། །རྡོ་རྗེ་སྒྲུབ་པའི་དམ་ཚིག་གི །ཆོ་ག་རྒྱུད་འགྲེལ་
མན་ངག་ལས། །ཇི་ལྟར་བྱུང་བཞིན་བྲིས་པ་ཡིས། །དགེ་བས་འགྲོ་ཀུན་མཆོག་ཐོབ་ཤོག །ཅེས་པ་འདི་ནི། དམིགས་པ་མེད་པའི་ཐུགས་རྗེ་ཆེན་པོ་དང་ལྡན་པ། ཆོས་ཀྱི་རྗེ་ཐམས་ཅད་མཁྱེན་པ་རྟོག་མེད་མཚན་གྱི་ཞབས་རྡུལ་
སྤྱི་བོས་ལེན་པ་ཤཱཀྱའི་དགེ་སློང་ཀུན་དགའ་བཟང་པོས། གུར་གྱི་རྒྱུད་དང༌། འགྲེལ་པ་གུར་རྒྱན་ལ་གཞི་བྱས། དེར་ཅུང་མི་གསལ་བ